Бридж с Модерен Акол/Действия след намеси на 1БК

1 Опонентите контрират наказателно
Това обикновено показва 15 (а често и повече) точки в контриращата страна и не-рядко изключва възможностите за манш. След контрата всяка обява в цвят от отговарящата страна, включително и 2♣ е слаба и натурална и не очаква продължаване от обявилата 1БК страна. Реконтра показва сила (поне 10+ точки) и надежда за изкарване на 1БК или наказване на опонентите ако обявяват нагоре. Пас показва малко точки, балансирана ръка и липса на възможност за нещо по-добро.
2 Опонентите правят натурална намеса
Натуралната намеса в цвят след 1БК обикновено е слаба 8+ (а понякога и още по-малко) точки. Това означава, че често въпреки намесата манш или даже шлем са възможни за достигане от откриващата страна. Конвенцията Лебензол (lebensohl) е подходящ инструмент за постигане на разумен договор след подобна намеса.
2.1 Намеси на второ ниво
Контрата е все още обираща: обещава точки за манш, не обещава петорен цвят и не обещава стопери в цвета на намесата. Обикновено контрата показва или интерес за шлем в без коз, или лузери в цвета на намесата, които биха били вредни даже и при игра на манш в цвят. Въобще, ако ръката трудно се вписва в описаните надолу ситуации но съдържа 11+ точки, контрата е подходяща обява.
Цвят обявен на най–ниското възможно ниво е поне петорен и показва слаб стоп. Цвят, обявен със скок е поне петорен (желателно шесторен), обявата е манш–форсинг (или стоп, ако самата обява е манш). Кю–бид в цвета на намесата е Стеймън и обещава поне един четворен мажор. Ако намесата е в мажор, обещава четири карти в другия.
Вижда се че трудността е да се намери по–голяма игра или сигурен фит, защото скок в цвета често премахва нивата, на които може да се говори, особено ако намесата е в пика а се търси манш или шлем в купа. За това 2БК е условна обява, която иска отговор от 3♣ и е манш–форсинг. Цвят обявен след отговора от 3♣ е петорен. 3БК след 3♣ обещава стопери в цвета на намесата и е стоп.
3БК, казано върху намесата е пас–или–фит обява. Тя обещава точки за манш, липса на четворен мажор, наличие на петорен минор, и липса на стопери в цвета на намесата. Откриващата страна казва пас, ако има необходимите стопери, или започва търсене на фит за манш в цвят, обикновено в минорите. Имайте предвид, че за игра на 5 (манш в минорите) е желателно да има 9 картов фит.
Лебензол е възможен и за изразяване на гранични обяви. Ако, например намесата върху 1БК е 1, то 2 е слаб стоп, а 3 е манш форсинг. 2БК върху намесата от 2 и 3, след релето 3♣, означава именно гранична обява. Открилата с 1БК страна ще каже 4 с 3+ карти в цвета и максимален без коз, и ще каже пас без сигурен фит и минимален без коз. Такъв вид анонсиране е възможен само когато след намесата върху 1БК възможни обяви са и 2 (стоп), и 3 (форсинг) в желания цвят.
2.1.1 Резюме на натуралните намеси във второ ниво
* 1БК –
:* 2♣///♠ – контра – точки за манш, но не манш форсинг
:* 2♣ – 2//♠ – слаб стоп
:* 2 – 2/♠, 3♣ – слаб стоп
:* 2 – 2♠, 3♣/ – слаб стоп
:* 2♠ – 3♣// – слаб стоп
:* 2♣ – 3//♠ – манш форсинг
:* 2 – 3/♠, 4♣ – манш форсинг
:* 2 – 3♠, 4♣/ – манш форсинг
:* 2♠ – 4♣/ – манш форсинг
:* 2♠ – 4 – стоп
:''Лебензол'':* 2♣/ – 3 от същото – Стеймън (иска отговор четворен мажор)
:* 2/♠ – 3 от същото – обещава точно 4 карти в другия мажор
:* 2♣///♠ – 3БК – точки за манш, БЕЗ СТОПЕРИ В ЦВЕТА НА НАМЕСАТА
:* 2♣///♠ – 2БК – 3♣ – 3БК – стоп (точки за манш със стопери в цвета на намесата)
:* 2//♠ – 2БК – 3♣ – пас – слаб стоп с обръщане на мора
:* 2//♠ – 2БК – 3♣ – 4♣ – гранична обява, 6+ в цвета
:* 2♣ – 2БК – 3♣ – 3//♠ – гранична обява
:* 2 – 2БК – 3♣ – 3/♠ – гранична обява
:* 2 – 2БК – 3♣ –
::* 3♠ – гранична обява
::* 3 – манш форсинг
:* 2♠ – 2БК – 3♣ – 3/ – манш форсинг
2.2 Намеси на трето ниво
Контрата показва липса на петорен мажор, липса на стопери в цвета и е предложение за игра във фит 4х3 или в минорите. Обявяване на манш е стоп (3БК обещава стопери в цвета на намесата). Цвят на трето ниво е петорен и е рунд-форсинг.
4 в цвета на намесата е манш-форсинг и Стеймън, ако намесата е в минор и шлем-форсинг и Стеймън, гарантиращ 4 карти в другия мажор, ако намесата е в мажор. Търсенето на фит е главната задача след кю-бид в цвета на намесата.
3 Опонентите правят условна намеса в цвят
Каквато и да е условната намеса, контра показва обща сила (10+ точки) и, че всяка следваща контра от тази страна, ще е наказателна. 2БК е лебензол, както е и при натурална намеса. Ако намесата обещава някакъв сигурен цвят, кю-бид в него може да се използва за обиращ анонс (например Аспро: 2♣, върху 2БК обещава купи и друг цвят, с 2 отговарящата страна показва желание за игра на второ или трето ниво, но без предпочитан цвят). Отново цвят на най-ниското ниво е слаб, а скок в цвят е манш форсинг.
Тук липсва подмяна на Стеймън, защото условните намеси върху 1БК често показват два дълги цвята и игра с фит 4-4 срещу тях би била неподходяща.
4 Опонентите контрират условно
Контра на 1БК би следвало да бъде наказателна, но ако все пак се случи условна, обявяването продължава все едно тя не съществува, естествено с едно на ум за това какво значи тя.